b"\n_START_ARTICLE_\n1408 (film)\n_START_SECTION_\nVsebina\n_START_PARAGRAPH_\nMike Enslin (John Cusack) je cini\xc4\x8den in skepti\xc4\x8den pisatelj, ki se po smrti h\xc4\x8dere Katie (Jasmine Jessica Anthony), odtuji s svojo \xc5\xbeeno. Utrujen in \xc4\x8dustveno nedotakljiv Mike, pi\xc5\xa1e uspe\xc5\xa1ne knjige o nadnaravnih dogodkih v katere sam ne verjame. Po izidu svoje zadnje knjige, dobi anonimno razglednico na kateri je Delfin, hotel v New Yorku na aveniji Lexington, na njej pa pi\xc5\xa1e ''Ne hodi v sobo 1408''. Ker vidi to kot izziv, Mike rezervira sobo v hotelu. Mened\xc5\xbeer hotela, Gerald Olin (Samuel L. Jackson), ga sku\xc5\xa1a prepri\xc4\x8dati da ne bi najel te sobe, saj je v 95. letih v njej umrlo 56 ljudi in noben ni pre\xc5\xbeivel ve\xc4\x8d kot uro v njej. Vse naj bi se za\xc4\x8delo, ko je poslovne\xc5\xbe Kevin O'Malley v tej sobi naredil samomor, kmalu po odprtju hotela. Mike, ki v nadnaravne re\xc4\x8di ne verjame, vztraja da \xc5\xbeeli ostati v tej sobi. Olin pa mu odvrne, da v sobi ne stra\xc5\xa1i ampak je ''soba zlobna''._NEWLINE_Ko je enkrat v sobi, jo Mike opi\xc5\xa1e in posname s svojim snemalcem zvoka. Po tem za\xc4\x8dne radio igrati pesem ''We've Only Just Begun'' skupine The Carpenters. Mike meni, da ga posku\xc5\xa1a Olin le prestra\xc5\xa1iti. Ob 20:07 za\xc4\x8dne pesem spet igrati in digitalna ura za\xc4\x8dne od\xc5\xa1tevati. Mike za\xc4\x8dne dobivati privide duhov prej\xc5\xa1njih \xc5\xbertev in svoje dru\xc5\xbeine, vklju\xc4\x8dno s svojim o\xc4\x8detom in h\xc4\x8derjo Katie. Mike sku\xc5\xa1a zapustiti sobo vendar je na nikakr\xc5\xa1en na\xc4\x8din ne more._NEWLINE_Mike s prenosnikom pokli\xc4\x8de svojo odtujeno \xc5\xbeeno Lily (Mary McCormack) in jo prosi naj pokli\xc4\x8de policijo, vendar ra\xc4\x8dunalnik preneha delovati. Temperatura v sobi se spusti pod ni\xc4\x8dlo, ko ra\xc4\x8dunalnik za\xc4\x8dne ponovno delovati. Lily mu pove, da je policija preiskala sobo 1408, vendar je ta prazna. Nato se v video klepetu pojavi Mikeov dvojnik, ki prosi Lily naj pride v sobo in na koncu pome\xc5\xbeikne Mikeu. Soba se za\xc4\x8dne tresti in iz slike v postelji, na kateri je naslikana ladja v nevihti, za\xc4\x8dne liti voda. Mike se zbudi na pla\xc5\xbei in do\xc5\xbeivi nesre\xc4\x8do med deskanjem, ki smo jo videli prej v filmu. Njegovo \xc5\xbeivljenje nato te\xc4\x8de naprej in pobota se z Lily. Ker Mike meni, da so bile izku\xc5\xa1nje s sobo 1408 le sanje, ga Lily opogumlja naj napi\xc5\xa1e knjigo o njej. Ko obi\xc5\xa1\xc4\x8de po\xc5\xa1to, tam prepozna zaposlene Hotela Delfin. Zave se, da je \xc5\xa1e vedno ujet v sobi 1408. Pojavi se Katiein duh, ki umre v Mikeovem naro\xc4\x8dju. Od\xc5\xa1tevanje ure pride do konca in soba se spremeni v normalno stanje._NEWLINE_Mike nato za\xc5\xbege sobo in jo namerava uni\xc4\x8dit. Ule\xc5\xbee se na tla in se za\xc4\x8dne smejati svoji zmagi nad sobo, ko ga iz nje re\xc5\xa1ijo gasilci. Olin v svoji pisarni re\xc4\x8de ''Bravo g. Elsin''._NEWLINE_Mike pre\xc5\xbeivi in se vrne domov k Lily. Skupaj prebolita Kateino smrt in za\xc4\x8dneta \xc5\xbeiveti novo \xc5\xbeivljenje.\n_START_SECTION_\nDrugi konci\n_START_PARAGRAPH_\nZraven konca, ki so ga predvajali v kinih so bili ustvarjeni \xc5\xa1e trije drugi. Spodbuda za snemanje treh koncev je temeljila na re\xc5\xbeiserjevem prepri\xc4\x8danju, da je Kingov namen v njegovi izvirni kratki zgodbi pustiti konec dvoumen. Noben od \xc5\xa1tirih koncev se ne ujema s koncem iz Kingove izvirne kratke zgodbe.\n_START_SECTION_\nIzviren konec (neuporabljen)\n_START_PARAGRAPH_\nRe\xc5\xbeiser Mikael H\xc3\xa5fstr\xc3\xb6m je povedal, da je bil konec filma 1408 zamenjan, saj ko ga je testna publika videla, nad njim ni bila najbolj navdu\xc5\xa1ena. Ta prvi konec je bil uporabljen, ko je film iz\xc5\xa1el v kino. Izviren konec je prikazoval Mika umirati v ognju, vendar sre\xc4\x8dnega saj je bila soba uni\xc4\x8dena. Med Mikovim pogrebom pride Olin do Lily in Sama, ter neuspe\xc5\xa1no sku\xc5\xa1a dati Lily \xc5\xa1katlo z Mikovimi predmeti, vklju\xc4\x8dno s posnetkom. Olin je prepri\xc4\x8dan, da je bila soba uspe\xc5\xa1no uni\xc4\x8dena, in da ne more ve\xc4\x8d \xc5\xa1kodovati nobenemu. Kmalu predvaja Mikov posnetek v avtomobilu in zasli\xc5\xa1i Katiein glas na njem. V ogledalu avtomobila nato zagleda deklico, na svojem zadnjem sede\xc5\xbeu pa \xc5\xa1e zgorelo Enslinovo truplo. Deklico potem vidi \xc5\xa1e enkrat kako odide skupaj s svojim o\xc4\x8detom. Olin vrne posnetek v \xc5\xa1katlo in se odpelje stran. Zadnji prizor prikazuje Mika kako kadi cigareto, ko sli\xc5\xa1i svojo h\xc4\x8di, da ga kli\xc4\x8de. Ko odide proti njej, Mike izgine, vrata se zaprejo in film se kon\xc4\x8da._NEWLINE_Ta konec je mo\xc5\xbeno videti na Blu-ray izdajah in na posebnih izdajah z dvema cd-jema. Kanadska programa Space in The Movie Network, ter ameri\xc5\xa1ka spletna stran FX so prikazovale ta konec. Prav tako ga je mogo\xc4\x8de videti na britanskih in avstralskih DVDjih ter na ameri\xc5\xa1kih iTunesih, Netflixu in Amazon Primu.\n_START_SECTION_\nDrugi konec\n_START_PARAGRAPH_\nDrug konec je uporabil elemente iz izvirnega konca, ter iz konca, ki so ga predvajali v kinih. Mike umre v po\xc5\xbearu. Olin pripomni ''Bravo g. Eslin. Bravo''. a konec je brez prizora iz pogreba. Sam se vrne v svojo pisarno v New Yorku, kjer pregleda po\xc5\xa1to in najde tudi Mikovo poro\xc4\x8dilo o sobi 1408, ki je bilo napisano po tistem , ko je Mike mislil, da se je le zbudil iz sanj. Sam prebere poro\xc4\x8dilo in v sobi je mogo\xc4\x8de sli\xc5\xa1ati glas Mikovih izku\xc5\xa1enj. V zadnjem prizoru se vrata Samove pisarne zaprejo in glas Mikovega o\xc4\x8deta re\xc4\x8de ''Kot sem bil jaz, si ti. Kot sem jaz, bo\xc5\xa1 ti.''\n_START_SECTION_\nTretji konec\n_START_PARAGRAPH_\nV tretjem koncu, Mike pre\xc5\xbeivi in se preseli v Los Angeles z Lily. Ko Mike predvaja posnetek s Katiinim glasom iz sobe 1408, je Lily videti \xc5\xa1okirana., Mike pa \xc4\x8dudno strmi vanjo. Ta konec je bil predvajan na Avstralskem predvajalniku Presto in na japonskem Netflixu. Netflix na Nizozemskem je prav tako prikazoval ta konec, vendar ga je kasneje spremenil v tistega, ki so ga prikazovali v kinih."